Official Journal L 236 , 23/09/2003 P. 0934 - 0939



Protokoll nru. 2 dwar ir-ristrutturar ta' l-industrija ta' l-azzar Ċeka 1. Minkejja l-Artikoli 87 u 88 tat-Trattat tal-KE, għajnuna mill-Istat mogħtija mir-Repubblika Ċeka għall-iskopijiet tar-ristrutturar ta' partijiet speċifiċi ta' l-industrija Ċeka ta' l-azzar mill-1997 sa l-2003 għandhom jitqiesu bħala kompatibbli mas-suq komuni sakemm: - il-perijodu li jipprovdi għalih l-Artikolu 8(4) tal-Protokoll 2 dwar il-prodotti tal-KEFA mal-Ftehim Ewropew li jistabilixxi assoċjazzjoni bejn il-Komunitajiet Ewropej u l-Istati Membri, min-naħa waħda [1], u r-Repubblika Ċeka, min-naħa l-oħra, ġie estiż sad-data ta' l-adeżjoni, - it-termini stipulati mill-pjan tar-ristrutturar li abbazi tagħhom ġie estiż il-Protokoll imsemmi aktar 'il fuq qed jinżammu matul il-perijodu 2002-2006, - il-kondizzjonijiet stipulati minn dan il-Protokoll jitwettqu, u - l-ebda għajnuna mill-Istat għar-ristrutturar ma titħallas lill-industrija Ċeka ta' l-azzar wara d-data ta' l-adeżjoni. 2. Ir-ristrutturar tas-settur Ċek ta' l-azzar, kif deskritt fil-pjanijiet tan-negozju individwali tal-kumpanniji mniżżla fl-Anness 1, u bi qbil mal-kondizzjonijiet stipulati minn dan il-Protokoll, għandha titlesta mhux aktar tard mill- 31 ta' Diċembru 2006 (minn hawn 'il quddiem imsejħa "l-aħħar tal-perijodu tar-ristrutturar"). 3. Il-kumpanniji mniżżla fl-Anness 1 biss (minn hawn 'il quddiem imsejħa "il-kumpanniji benefiċċjarji") huma eliġibbli għall-għajnuna mogħtija mill-Istat fil-qafas tal-programm Ċek tar-ristrutturar ta' l-azzar. 4. Kumpannija benefiċċjarja ma tistax: (a) fil-każ ta' fużjoni ma' kumpannija mhux imniżżla fl-Annes 1, tgħaddi l-benefiċċju ta' l-għajnuna mogħtija lill-kumpannija benefiċċjarja; (b) tieħu l-assi ta' ta' kwalunkwe kumpannija mhux inkluża fl-Anness 1 li hi dikkjarata bħala falluta fil-perijodu sal- 31 ta' Diċembru 2006. 5. Kull privatizzazzjoni sussegwenti ta' kwalunkwe mill-kumpanniji benefiċċjarji għandha tirrispetta il-kondizzjonijiet u l-prinċipji dwar il-vijabbilità, l-għajnuna mogħtija mill-Istat u t-tnaqqis fil-kapaċità definiti f'dan il-Protokoll. 6. L-għajnuna globali għar-ristrutturar li għandha tingħata lill-kumpanniji benefiċċjarji għandha tiġi determinita abbaċi tal-ġustifikazzjonijiet stipulati fil-pjan Ċek għar-ristrutturar ta' l-azzar u pjanijiet ta' negozju individwali kif approvati mill-Kunsill. Iżda, f'kwalunkwe każ, l-għajnuna li titħallas fil-perijodu 1997-2003 hija limitata għal ammont massimu ta' CZK 14147425201. Minn din il-figura globali, Nová Huť tirċievi massimu ta' CZK 5700075201, Vítkovice Steel tirċievi massimu ta' CZK 8155350000 u Válcovny Plechu Frýdek Místek tirċievi massimu ta' CZK 292000000 skond il-ħtiġiet kif imniżżla fil-pjan tar-ristrutturar approvat. L-għajnuna għandha tingħata darba biss. L-ebda għajnuna oħra mill-Istat m'għandha tingħata mir-Repubblika Ċeka għal skopijiet tar-ristrutturar ta' l-industrija Ċeka ta' l-azzar. 7. It-tnaqqis nett fil-kapaċità li għandu jinkiseb mir-Repubblika Ċeka għall-prodotti lesti matul il-perijodu 1997-2006 għandu jkun ta' 590000 tunnellata. It-tnaqqis fil-kapaċità għandu jitkejjel biss abbażi tal-għeluq permanenti ta' faċilitajiet ta' produzzjoni permezz ta' qerda fisika b'tali mod li l-faċilitajiet ma jistgħux jerġgħu jintużaw. Dikjarazzjoni ta' falliment ta' kumpannija ta' l-azzar ma' jgħoddx bħala tnaqqis fil-kapaċità. Il-livell imsemmi hawn fuq ta' tnaqqis nett fil-kapaċità, flimkien ma' kull tnaqqis ieħor fil-kapaċità identifikat bħala li huwa neċessarju fil-programm tar-ristrutturar, għandha titlesta skond l-iskeda fl-Anness 2. 8. Ir-Repubblika Ċeka għandha tneħħi l-ostakoli għall-kummerċ fis-suq tal-faħam bi qbil ma' l-acquis sa l-adeżjoni, sabiex tagħmilha possibbli lill-kumpannji ta' l-azzar Ċeki li jiskbu aċċess għal faħam skond il-prezzjiet tas-suq internazzjonali. 9. Il-pjan tan-negozju għall-kumpannija benefiċċjarja Nová Huť għandu jiġi mplementat. B'mod partikolari: (a) l-impjant Vysoké Pece Ostrava għandha tiddaħħal fil ta' qafas ta' organizzazzjoni ta' Nová Huť permezz ta' l-akkwist tal-proprjetà kollha. Għandha tkun stabbilita data għal din il-fużjoni, inkluża l-assenjazzjoni ta' responsabbilta' għall-implimentazzjoni tagħha; (b) l-isforzi tar-ristrutturar għandhom jikkonċentraw fuq dawn li ġejjin: - l-evoluzzjoni ta' Nová Huť minn orjentata fuq il-produzzjoni għal orjentata fuq il-marketing u t-titjib ta' l-effiċjenza u l-effettività tat-tmexxija tan-negozju, inkluż trasparenza ikbar dwar il-kost, - ir-reviżjoni minn Nová Huť tat-taħlita tagħha ta' prodotti u d-dħul fi swieq ta' valur addizzjonali ogħla, - Nová Huť għandha tagħmel l-investimenti meħtieġa biex tikseb kwalità aħjar ta' prodotti lesti fuq skond qasir; (ċ) għandha tiġi mplementata ristrutturar ta' l-impjieg; il-livelli ta' produttività kumparabbli ma' dawk miksuba mill-gruppi ta' prodotti ta' l-azzar ta' l-UE għandhom jinkisbu sa l- 31 ta' Diċembru 2006 abbażi tal-figuri konsolidati tal-kumpanniji benefiċċjarji kkonċernati; (d) il-konformità ma' l-acquis Kommunitarju rilevanti fil-qasam tal-protezzjoni ambjentali għandha tinkiseb sa l-adeżjoni nkluż l-investimenti meħtieġa msemmija fil-pjan tan-negozju. Bi qbil mal-pjan tan-negozju għandhom ukoll isiru l-investimenti futuri meħtieġa relatati ma' l-IPPC għandhom, sabiex tkun żgurata l-konformità mad-Direttiva 96/61/KE dwar il-prevenzjoni u l-kontroll integrat tat-tniġġis [2] sa l- 1 ta' Novembru 2007. 10. l-pjan tan-negozju għall-kumpannija benefiċċjarja Vítkovice Steel għandu jiġi mplementat. B'mod partikolari: (a) id-Duo Mill għandha tingħalaq għal kollox mhux iktar tard mill- 31 ta' Di1embru 2006. Fil-każ ta' xiri tal-kumpannija minn investitur strateġiku, il-kuntratt tax-xiri għandu jkun kondizzjonali fuq dan l-egħluq sa din id-data; (b) l-isforzi tar-ristrutturar għandhom jikkonċentraw fuq dawn li ġejjin: - żjieda fil- bejgħ dirett u attenzjoni ikbar għat-tnaqqis fil-kost, minħabba li dan hu meħtieġgħat-tmexxija iktar effiċjenti tan-negozju, - l-adattament għat-talba tas-suq u r-resqa lejn prodotti ta' valur addizzjonali ogħla, - tinġieb 'il quddiem l-investiment propost fil-proċess sekondarju tal-manufattura ta' l-azzar mill-2004 sa l-2003, sabiex tħalli l-kumpannija tikkompeti abbażi ta' kwalità minflok il-prezz; (ċ) il-konformità ma' l-acquis Kommunitarju rilevanti fil-qasam tal-protezzjoni ambjentali għandha tinkiseb sa l-adeżjoni nkluż l-investimenti meħtieġa msemmija fil-pjan tan-negozju, li jinkludi l-ħtieġa għall-investiment futur relatat ma' l-IPPC. 11. Il-pjan tan-negozju għall-kumpannija benefiċjarja Válcovny Plechu Frýdek Místek (VPFM) għandu jiġi mplementat. B'mod partikolari: (a) il-Hot Rolling Mills Nru. 1 u 2 għandhom jagħlqu għal kollox sa l-aħħar ta' 2004; (b) l-isforzi tar-ristrutturar għandhom jikkonċentraw fuq dawn li ġejjin: - li jsir l-investiment meħtieġ biex tikseb kwalità aħjar ta' prodott lest fuq skond qasir; - li tingħata prijorita' lill-implimentazzjoni ta' opportunitajiet identifikati u essenzjali għat-titjib fil-profitt (inkluż għar-ristrutturar ta' l-impjieg, it-tnaqqis fil-kost, it-titjib fil-produzzjoni u r-ri-orjentazzjoni tad-distribuzzjoni). 12. Kwalunkwe bidla sussegwenti fil-pjan globali tar-ristrutturar u l-pjanijiet individwali għandu jkollha l-kunsens tal-Kummissjoni, u fejn xieraq, tal-Kunsill. 13. L-implimentazzjoni tar-ristrutturar għandha sseħ ħtaħt kondizzjonijiet ta' transparenza totali u abbażi tal-prinċipji sodi ta' l-ekonomija tas-suq. 14. Il-Kummissjoni u l-Kunsill għandhom jikkontrollaw mill-qrib l-implimentazzjoni tar-ristrutturar u l-adempjiment tal-kondizzjonijiet imniżżla f'dan il-Protokoll rigward il-vijabbilità, l-għajnuna mogħtija mill-Istat u t-tnaqqis fil-kapaċità qabel u wara l-adeżjoni sa' l-aħħar tal-perijodu tar-ristrutturar, bi qbil mal-paragrafi 15 sa 18. Għal dan il-għan, il-Kummissjoni għandha tirraporta lill-Kunsill. 15. Il-Kummissjoni u l-Kunsill għandhom jikkontrollaw il-punti ta' referenza (benchmarks) tar-ristrutturar imniżżlin fl-Anness 3. 16. Il-kontrolli għandhom jinkludu evalwazzjoni independenti li għandha ssir fl-2003, 2004, 2005 u 2006. It-test tal-vijabbiltà tal-Kummissjoni għandha tkun element importanti biex jiżgura li l-vijabbiltà qed tinkiseb. 17. Ir-Repubblika Ċeka għandha tikkoopera bis-sħiħ ma' l-arranġamenti għall-kontrolli. B'mod partikolari: - ir-Repubblika Ċeka għandha tforni lill-Kummissjoni b'rapporti kull sitt xhur rigward għar-ristrutturar tal-kumpanniji benefiċjarji, mhux aktar tard mill-15 ta' Marzu u l-15 ta' Settembru ta' kull sena sa l-aħħar tal-perijodu ta' ristrutturar, - l-ewwel rapport għandu jasal għand il-Kummissjoni sal- 15 ta' Marzu 2003 u l-aħħar rapport sal- 15 ta' Marzu 2007, għajr jekk il-Kummissjoni tiddeċiedi xort'oħra, - ir-rapporti għandu jkollhom l-informazzjoni kollha meħ-tieġa għall-kontroll tal-proċess tar-ristrutturar u t-tnaqqis u l-użu tal-kapaċità u għandhom jipprovdu biżżejjed data finanzjarja sabiex tkun tista' tsir stima ta' jekk il-kondizzjonijiet u l-ħtiġiet inklużi f'dan il-Protokoll ġewx imwettqa. Dawn ir-rapport għandu jkun fihom mill-inqas l-informazzjoni mniżżla fl-Anness 4, li l-Kummissjoni tirriserva d-dritt li tbiddel skond l-esperjenzi magħmula matul il-proċess ta' kontroll. Minbarra r-rapporti individwali tan-negozju tal-kumpanniji mniżżla fl-Anness 1, għandu jkun hemm ukoll rapport dwar is-sitwazzjoni globali tas-settur Ċek ta' l-azzar, inkluż żviluppi makroekonomiċi reċenti, - ir-Repubblika Ċeka għandha tobbliga ill-kumpanniji benefiċċjarji biex jikxfu kull data rilevanti li tista' taħt ċirkustanzi oħra, tkun ikkunsidrata bħala kunfidenzjali. Fir-rapporti tagħha lill-Kunsill, il-Kummissjoni għandha tiżgura li informazzjoni kunfidenzjali speċifika għal xi kumpannija ma tinkixifx. 18. F'kull ħin, il-Kummissjoni tista' tiddeċiedi li tagħti mandat lil konsulent independenti biex jagħmel evalwazzjoni tar-riżultati tal-kontroll, jagħmel kull riċerka meħtieġa u jirraporta lill-Kummissjoni u lill-Kunsill. 19. Jekk il-Kummissjoni tistabbilixxi, abbażi tar-rapporti li hemm referenza għalihom f'pragrafu 16, li saru devjazzjonjiet sustanzjali mid-data finanzjarja li fuqha ntgħamlet l-istima ta' l-vijabbilità, tista' teħtieġ li r-Repubblika Ċeka li tieħu miżuri xierqa biex tirrinforza l-miżuri tar-ristrutturar tal-kumpanniji benefiċċjarji kkonċernati. 20. Jekk il-kontroll juri li: (a) il-kondizzjonijiet għall-arranġamenti transitorji li jinsabu f'dan il-Protokoll ma ġewx imwettqa, jew li (b) l-impenni li saru fil-qafas ta' l-estenzjoni tal-perijodu li matulu r-Repubblika Ċeka tista' eċċezzjonalment tagħti appoġġ mill-Istat għall-istrutturar ta' l-industrija ta' l-azzar taħt il-Ftehim Ewropew [3] ma ġewx imwettqa, jew li (ċ) matul il-perijodu tar-ristrutturar ir-Repubblika Ċeka tat iżjed għajnuna mill-Istat li hi nkompattibli lill-industrija ta' l-azzar u lill-kumpanniji benefiċċjarji b'mod partikolari, l-arranġamenti transitorji li jinsabu f'dan il-Protokoll ikunu bla effett. Il-Kummissjoni għandha tieħu l-passi xierqa biex jeħtieġu lil kwalunkwe kumpannija kkonċernata li tagħti lura kull għajnuna mogħtija bi ksur tal-kondizzjonijiet imniżżla f'dan il-Protokoll. [1] ĠU L 360, 31.12.1994, p. 2. [2] ĠU L 257, 10.10.1996, p. 26. [3] ĠU L 360, 31.12.1994, p. 2. -------------------------------------------------- ANNESS 1 IL-KUMPANNIJI LI JIBBENEFIKAW MILL-GĦAJNUNA MILL-ISTAT TAĦT IL-PROGRAMM TA' RISTRUTTURAR TA' L-AZZAR TAR-REPUBBLIKA ĊEKA NOVÁ HUŤ, a. s. Vratimovská 689 707 02 Ostrava-Kunčice Czech Republic VÍTKOVICE STEEL, a. s. Ruská 2887/101 706 02 Ostrava — Vítkovice Czech Republic VÁLCOVNY PLECHU, a. s. Křižíkova 1377 Frýdek — Místek Czech Republic -------------------------------------------------- ANNESS 2 SKEDA GĦAL-BDIL FIL-KAPAĊITÀ (TNAQQIS U ŻIDIET) [1] Kumpannija | Faċilità | Bdil fil-kapaċità (tunnellati fis-sena) | Data tal-bdil filproduzzjoni | Data ta' l-egħluq permanenti | Poldi Hütte | Funderiji ta' l-irrumblar V1-V8 | -120000 | 1.8.1999 | 31.5.2000 | VPFM | Funderiji ta' l-irrumblar bis-sħana Nru. 1 & 2 | -70000 | 31.12.2004 | 31.12.2005 | Vítkovice Steel | Funderija bit-tnejn ta' l-irrumblar | -130000 | 30.6.2006 | 31.12.2006 | Nová Huť | Funderija tas-sezzjoni - HCC | -600000 | 31.8.2006 | 31.12.2006 | Nová Huť | Funderija tas-sezzjoni tqila | +330000 | 1.1.2007 | — | | Bdil nett fil-kapaċità | -590000 | | | [1] It-tnaqqis fil-kapaċità għandu jkun permanenti kif imfisser fid-Deċiżjoni tal-Kummissjoni Nru. 3010/91 (ĠU L 286, 16.10.1991, p. 20.) -------------------------------------------------- ANNESS 3 IL-BENCHMARKS GĦAR-RISTRUTTURAR U L-KONTROLLI 1. Il-Vijabbiltà Tenut kont tar-regoli speċjali tal-kontabilità applikati mill-Kummissjoni, kull kumpannija benefiċċjarja għandha tikseb riżultat għat-tħaddim gross minimu annwali ta' turnover (10 % ta' l-imprizi ta' l-azzar mhux integrati, 13,5 % tal-funderiji integrati ta' l-azzar) u renditu minimu ta' 1,5 % tat-turnover tal-kapital tagħha mhux iktar tard mill- 31 Diċembru 2006. Dan għandu jiġi verifikat fl-evalwazzjoni independenti li ssir kull sena bejn l-2003 u l-2006, kif provdut fil-paragrafu 16 tal-Protokoll. 2. Il-Produttività Għandha tinkiseb produttività globali kumparabbli ma' dik miksuba mill-indudtrija ta' l-azzar Ewropea gradwalment sal- 31 ta' Diċembru 2006. Dan għandu jiġi verifikat fl-evalwazzjoni independenti li ssir kull sena bejn l-2003 u l-2006, kif provdut fil-paragrafu 16 tal-Protokoll. 3. It-Tnaqqis fil-kost Għandha tingħata importanza partikolari lit-tnaqqis fil-kost bħala wieħed mill-elementi essenzjali tal-vijabbilità. Dawn għandhom jiġu mplementati bis-sħiħ, skond il-pjanijiet tan-negozju tal-kumpanniji benefiċċjarji. -------------------------------------------------- ANNESS 4 LISTA INDIKATTIVA TAL-ĦTIĠIET TA' L-INFORMAZZJONI 1. L-Effetti tal-produzzjoni u s-suq - produzzjoni kull xahar ta' prodotti ta' l-azzar mhux maħduma, nofshom maħduma u lesti skond il-kategorija kif ukoll skond il-firxa tal-prodotti, - prodotti mibjugħa, inkluż volumi, prezzijiet u swieq; tqassim skond il-firxa tal-prodotti. 2. L-Investimenti - dettalji ta' l-investimenti magħmula, - id-data tat-twettiq, - il-kost ta' l-investiment, is-sorsi tal-finanzi u s-somma ta' l-għajnuna relatata nvoluta, - id-data ta' l-għajnuna jekk din teżisti. 3. It-Tnaqqis fil-forza tax-xogħol - in-numru u l-waqtiet tat-telf fl-impjieg, - l-evoluzzjoni ta' l-impjieg fil-kumpanniji benefiċċjarji (għandha tiddistingwixxi bejn impjieg dirett u indirett). 4. Il-Kapaċità (fir-rigward tas-settur kollu ta' l-azzar fir-Repubblika Ċeka) - id-data jew id-data mistennija tal-waqfien fil-produzzjoni ta' kapaċitajiet espressi f'PMP (PMP tfisser il-produzzjoni annwali massima possibili li tista' titwetta permezz ta' kondizzjonijiet tax-xogħol ordinarji) eli għandhom jingħalqu, u deskrizzjoni ta' dawn, - data (jew id-data mistennija) taż-żarmar, kif definita fid-Deċiżjoni tal-Kummissjoni Nru. 3010/91/KEFA dwar l-informazzjoni li għandha tkun fornita mill-impriżi ta' l-azzar dwar l-investimenti tagħhom [1], ta' l-installazzjoni kkonċernata u dettalji dwar iż-żarmar, - id-data (jew id-data mistennija) ta' l-introduzzjoni ta' kapaċitajiet ġodda u deskrizzjoni ta' dawn, - evoluzzjoni fil-kapaċità globali fir-Repubblika Ċeka ta' prodotti ta' l-azzar mhux maħdum u lesti għal kull kategorija. 5. Il-Kost - tqassim tal-kost u l-evoluzzjoni respettiva tiegħu fil-passat u fil-futur, b'mod partikolari għat-tnaqqis tal-kost għall-forza tax-xogħol, il-konsum ta' l-enerġija, it-tnaqqis fil-kost tal-materja prima u t-tnaqqis fis-servizzi esterni. 6. L-Imġieba finanzjarja - l-evoluzzjoni ta' ċerti ratios finanzjarji essenzjali sabiex ikun żgurat li qed isir progress lejn il-vijabbiltà (ir-riżultati finanzjarji u r-ratios għandhom ikunu forniti b'mod li jkunu possibli paraguni mal-pjan tar-ristrutturar finanzjarja tal-kumpannija u għandha tinkludi it-test tal-vijabbiltà tal-Kummissjoni), - il-livell tal-piżijiet finanzjarji, - id-dettalji u l-waqtiet ta' l-għajnuna mogħtija, - id-dettalji u l-waqtiet tal-ħlas ta' l-għajnuna li diġà ingħatat, - it-termini u l-kondizzjonijiet ta' kull self ġdid (irrispettivament mis-sorsi). 7. Il-Privatizzazzjoni - il-prezz tal-bejgħ u t-trattament tal-passiv eżistenti, - id-disponiment tal-qligħ mill-bejgħ, - id-data tal-bejgħ, - il-posizzjoni finanzjarja tal-kumpannija fil-mument tal-bejgħ, - il-valur tal-kumpannija/ta' l-assi fil-ħin tal-bejgħ u l-metodu użat għall-evalwazzjoni. 8. Il-Ħolqien ta' kumpannija ġdida jew ta' impjanti ġodda li jinkorporaw l-estenzjonijiet tal-kapaċità - l-indentità ta' kull parteċipant mis-settur privat u pubbliku, - is-sorsi ta' l-iffinanzjar tagħhom għall-ħolqien ta' kumpannija ġdida jew ta' impjanti ġodda, - it-termini u l-kondizzjonijiet tal-parteċipazzjoni ta' l-azzjonisti privati u pubbliċi, - l-istruttura tat-tmexxija tal-kumpannija l-ġdida. [1] ĠU L 286, 16.10.1991, p. 20. --------------------------------------------------